சமந்த் சுப்பிரமணியன்

சமந்த் சுப்பிரமணியன் (Samanth Subramanian) என்பவர் இலண்டனை தளமாகக் கொண்ட ஒரு இந்திய எழுத்தாளரும், பத்திரிகையாளரும் ஆவார். இவர் பென் ஸ்டேட் பல்கலைக்கழகத்தில் இதழியலும்,  கொலம்பியா பல்கலைக்கழகத்தில் சர்வதேச உறவுகள் குறித்தும் பயின்றார். 2018–19 ஆம் ஆண்டில், இவர் நியூயார்க் நகர பல்கலைக்கழகத்தில் லியோன் லெவி ஃபெலோவாக இருந்தார். இவர் தி நியூ யார்க்கர், த நியூயார்க் டைம்ஸ், தி கார்டியன் , வயர்ட் ஆகியவற்றில் தொடர்ந்து எழுதிவருகிறார்.

 நூல்கள் 
சுப்பிரமணியனின் முதல் புத்தகமான ஃபாலோவிங் ஃபிஷ்: டிராவல்ஸ் அரவுண்ட் தி இந்தியன் கோஸ்ட் (2010, பெங்குயின் புக்ஸ் இந்தியா) என்பது இந்திய மீன்வளம் மற்றும் கடல் உணவு வகைகள் பற்றிய பயணக் குறிப்பு நூல் ஆகும்.

இவரது இரண்டாவது புத்தகமான திஸ் டிவைடட் ஐலேண்ட்: ஸ்டோரிஸ் ஃப்ரம் தி ஸ்ரீலங்கன் சிவில் வார் (2015, அட்லாண்டிக் புக்ஸ்) சாமுவேல் ஜான்சன் பரிசு மற்றும் ராயல் சொசைட்டி ஆஃப் லிட்டரேச்சரின் ஒன்டாட்ஜே பரிசு போன்றவற்றிற்கு பரிந்துரைக்கப்பட்டது. சுகேது மேத்தாவுக்குப் பிறகு அபுனைவுக்கு இந்த மதிப்புமிக்க விருதுக்கு பரிந்துரைக்கப்பட்ட இரண்டாவது இந்திய எழுத்தாளர் என்ற பெருமையைப் பெற்றார்."Samanth Subramanian Becomes The Second Indian To Be Longlisted For The Samuel Johnson Prize". HuffPost. September 22, 2015. Retrieved May 6, 2016. தி கார்டியனில் எழுதிய வில்லியம் டால்ரிம்பிள்,  போர் வேதனைகளின் குறிப்பிடத்தக்க, நெகிழ்ச்சியான சித்தரிப்பு என்று இந்த நூலைக் குறிப்பிட்டார். இது "அரசாங்கத்தால் திணிக்க முற்படும் மறதிக்கு எதிராக ஒரு சிறந்த இலக்கிய நினைவுச்சின்னமாக நிற்கும்" என்றார்.Dalrymple, William (March 9, 2015). "This Divided Island: Stories from the Sri Lankan War review – a moving portrayal of the agonies of the conflict". தி கார்டியன். Retrieved May 6, 2016.

இவரது மூன்றாவது பெரிய படைப்பான, எ டாமிடேட்டட் கேரக்டர்: தி ராடிகல் சூன்ஸ் அண்ட் ரெஸ்ட்லெஸ் பாலிடிக்ஸ் ஜே. பி. எஸ் ஹால்டேன் (2019) என்பது ஜே. பி. எஸ் ஹால்டேனின்  வாழ்க்கை வரலாறு ஆகும். இந்தப் புத்தகம் தி நியூயார்க் டைம்ஸ் பத்திரிகையால் 2020 ஆம் ஆண்டின் 100 குறிப்பிடத்தக்க புத்தகங்களில் ஒன்றாகத் தேர்ந்தெடுக்கப்பட்டது.

இவரது கட்டுரைகள் சிங்கப்பூரில் நில மீட்பு  முதல் தமிழ்  புனைகதை வரை பல்வேறு தலைப்புகளை உள்ளடக்கியது.

இவர் ப்ளூம்பெர்க் பிசினஸ் வீக்கிற்காக புதிய தனிமங்களின் தொகுப்பு பற்றி எழுதினார்.

2024 ஏப்ரலில், இந்தியப் பொதுத் தேர்தலுக்கு முன்னதாக, இராகுல் காந்தியின் இந்திய ஒற்றுமைப் பயணம், இந்திய ஒற்றுமை நீதிப் பயணம் மற்றும் பிற தலைப்புகளை உள்ளடக்கிய இராகுல் காந்தியின் சுயவிவரத்தை தி நியூயார்க் டைம்ஸ் இதழில் சுப்பிரமணியன் எழுதினார்.

 மேற்கோள்கள் 

 வெளி இணைப்புகள் 

 Samanth Subramanian on The New Yorker
 Samanth Subramanian on தி கார்டியன்

பகுப்பு:வாழும் மக்கள்
பகுப்பு:இந்திய ஆண் ஊடகவியலாளர்கள்